פתן ים סטוקס

פתן ים סטוקס (שם מדעי: Hydrophis stokesii) הוא מין של נחש ים ארסי ממשפחת הפתניים החי במימי האזור האינדו פסיפי. מין זה משויך לפי חלק מהחוקרים לסוג עצמאי (Astrotia). הוא קרוי על שם האדמירל הבריטי ומגלה הארצות ג'ון לורט סטוקס .

מאפיינים 
התפוצה של נחש ימי זה היא מחופי פקיסטן, הודו וסרי לנקה עד לאוסטרליה הטרופית ומצפין עד למצר טאיוואן וים סין הדרומי. הוא שוכן בשוניות אלמוגים טרופיות בעומק רדוד.

נחש זה הוא מהכבדים שבנחשי הים. הוא מגיע לאורך מטר וחצי והוא בעל מבנה מפוטם ועגלגל השונה מכל נחש ים. הוא בעל קשקשי גב וגחון רחבים שצבעם צהוב-שמנת עד לחום ועד שחור. על גבו רצועות כהות ולבנות לסירוגין. הנחש בעל ניבי ארס מגודלים יחסית והוא יכול להרוג בקלות, אף שלא מיוחסת לו מתקפה קטלנית. עם זאת פרטים של נחש זה נתפסים לעיתים ברשתות דיג ועלולים להכיש את הדייגים אותם. הוא נחשב לנחש אגרסיבי יחסית.

ארסו של הנחש עוזר לו להרוג טרף של דגים ורכיכות מתחת למים כשהוא קוטל אותם במהירות במקום לרדוף אחריהם. בדומה למרבית נחשי הים הוא משריץ מתחת למים צאצאים חיים, עד 5 במספר בכל עונת רבייה. לעיתים הנחשים מתקבצים יחדיו בקבוצות של אלפי פרטים בשביל ההזדווגות.

קישורים חיצוניים

הערות שוליים

בעלי חיים שתוארו ב-1846
טקסונים שתוארו בידי ג'ון אדוארד גריי
פתני ים
סרי לנקה: זוחלים
אוסטרליה: זוחלים
בעלי חיים ימיים בתת-היבשת ההודית